Unión del Pueblo Navarro talde parlamentarioari atxikitako foru parlamentari Cristina López Mañero andreak idatziz erantzuteko galdera egin du (PES-00450); horren bidez, honako informazio hau eskatzen dio Nafarroako Gobernuari:

**Zerk justifikatzen du Nafarroako Gobernuak, Publizitate Instituzionalari buruzko Oroitidazkiaren arabera, 2023an 7.782,72 € bideratu izana navarra.com hedabide digitalari eta antzeko zenbateko bat, 7.622,11 €, elDiario.es hedabide digitalari, nahiz eta, CIESen arabera, hedabide baten eta bestearen irakurle-kopurua nahiko ezberdina izan eta bigarrenarena baino handiagoa izan lehenbizikoarena?**

Hedabide bakoitzean inbertitzeko kuota kalkulatzeko erabiltzen den irakurle datua eguneko irakurleena da. Kasu zehatz honetan, CIESek 14.000 pertsonako eguneko irakurle kopurua eman zion 2022an navarra.com hedabideari, eta eldiario.es hedabideari, berriz, 13.000 pertsonakoa. Beraz, hedabide bietako inbertsio kuota proportzionatua izan zen, indarreko araudiaren araberakoa.

Hori guztia jakinarazten dut, Nafarroako Parlamentuko Erregelamenduaren 215. artikuluan xedatutakoa betez.

Iruñean, 2024ko azaroaren 25ean

Lehendakaritzako eta Berdintasuneko kontseilaria: Félix Taberna Monzón